钦定古今图书集成/明伦汇编/氏族典/第460卷 > 魏忠贤
## 钦定古今图书集成/明伦汇编/氏族典/第460卷 > 魏忠贤

按《明外史魏忠贤传》：“忠贤，肃宁人。少无赖，善马射。尢
好博，尝与悍少年博，不胜，为所苦，恚而自宫，变姓名
曰李进忠，其后复姓，赐名忠贤。忠贤自万历中选入
宫夤，缘入甲字库，乃求为皇长孙母王才人典膳。因
魏朝朝故，隶王安，数为安称。忠贤安亦善遇之。长孙
乳媪曰客氏，素私侍朝。及忠贤入，又通焉。客氏遂薄”
朝而爱忠贤，忠贤因得长孙欢。光宗崩，长孙嗣位，是
为熹宗，忠贤、客氏并有宠。忠贤寻自惜薪司迁司礼
秉笔太监。帝深信任，于是引其私人，谋杀异己。民间
偶语，或触忠贤，辄被禽僇，甚至剥皮刲舌，所杀不可
胜数，道路以目。三殿成，李永贞奏忠贤功，进上公。熹
宗崩，信王入居宫中。王素稔忠贤恶，深自儆备。及即
位，嘉兴贡生钱嘉征劾忠贤十大罪，遂安置凤阳。寻
命逮治，行至阜城，缢死，乃磔其尸。